Ըստ Հ.Յ.Դ. Հայաստանի Գերագոյն մարմինի ներկայացուցիչին, կարեւոր է, սակայն, որ սկսած գործընթացները ճիշդ հունաւորուին: «Ժողովրդավարութեան սկզբունքին դէմ է վերջնագիրերով խօսիլը եւ ամենաթողութիւնը: Մենք կոչ կ՛ուղղենք ցուցաբերելու զսպուածութիւն, զերծ մնալ սադրանքներէ եւ իրավիճակը լարելու փորձերէ: Պէտք է բացառել որեւէ բռնութիւն եւ պէտք չէ առիթ տալ արտաքին միջամտութիւններու: Մեր հարցերը մեր երկրին մէջ մենք պէտք է լուծենք քաղաքակիրթ ձեւով: Դիմակայութիւնը թշնամանքի պէտք չէ վերածուի: Հանգուցալուծումը պէտք է ըլլայ այնպիսին, որ մեր երկիրը ոչ թէ թուլանայ, այլ աւելի ուժեղ դուրս գայ այս իրավիճակէն»,- ըսած է Արսէն Համբարձումեան: